wickkiey/tamil-wikipedia-markdown huggingface dataset:
# ரொட்டிப் பண்டிகை



**ரொட்டிப் பண்டிகை அல்லது ரொட்டியான் கி ஈத்** அல்லது **ரொட்டெலா பண்டுகா** என்பது இந்தியாவின் ஆந்திரப் பிரதேசத்தில் உள்ள நெல்லூரில் உள்ள பாரா ஷஹீத் தர்காவில் ஆண்டுதோறும் நடைபெறும் மூன்று நாள் உர்ஸ் (திருவிழா) ஆகும். முஹர்ரம் மாதத்தில் **கரபாலா** போரில் வீரமரணம் அடைந்த 12 போர்வீரர்களின் உடல்கள் இந்த வளாகத்தில் புதைக்கப்பட்டதை தொடர்ந்து அவர்களை நினைவு கூறும் படிக்கு ஆண்டுதோறும்  இந்நிகழ்வு அனுசரிக்கப்படுகிறது. கோவிலுக்குச் செல்லும் பெண்கள், நெல்லூர் ஏரியில் தங்கள் ரொட்டிகளை (தட்டையான ரொட்டிகளை) பரிமாறிக்கொள்வார்கள்.  

ஆந்திர பிரதேசத்தின் நெல்லூர் மாவட்டத்தில் உள்ள புகழ்பெற்ற வழிபாட்டு தளங்களில் இதுவும் ஒன்றாகும், பல்வேறு இசுலாமிய திருவிழாக்களின் போது இங்கு நடைபெறும் நிகழ்ச்சிகளில் கலந்துகொள்ள பல்வேறு பிரபலங்கள், நாடு முழுவதிலும் மற்றும் வெளிநாடுகளில் இருந்தும் பார்வையாளர்களை ஈர்க்கிறது. வருடந்தோறும். மொஹரம் மாதத்தில் மூன்று நாள் சிறப்பாக கொண்டாடப்படும் **ரொட்டி திருவிழா**வும் அத்தகையதே.  

ஏராளமான பக்தர்கள் தங்கள் உடல்நலம், வாழ்க்கை, திருமண தாமதம் போன்றவற்றில் இருந்து விடுபட சிறப்பு பிரார்த்தனைகளுடன் வந்து, தங்கள் வேண்டுதல்கள் நிறைவேறும் வகையில் அருகில் உள்ள குளத்தில் ரொட்டி படைத்து வழிபடும் விழா வெகு விமரிசையாக கொண்டாடப்படுகின்றன. பிரார்த்தனையுடன் வருபவர்கள் தங்கள் வேண்டுதல் நிறைவேறும் போது அந்த ரொட்டிகளை எடுத்து வந்து கொடுப்பதும் வழக்கம். பாரா சாகித் தர்காவில் சந்தன கொண்டாட்டங்கள் ரொட்டேலா பந்துகா என்றும் அழைக்கப்படுகின்றன, இது **ரொட்டியோன் கி ஈத்** என்று உருது மொழியில் அழைக்கப்படுகிறது, அதாவது இஸ்லாமிய சொற்களில் **ரொட்டிகளின் திருவிழா**. தர்காவில் இந்த திருவிழாவின் போது செய்யப்படும் வேண்டுதல்கள் நிறைவேறும் என்ற அதீத நம்பிக்கை பலருக்கும் உள்ளது.  

பார்வையாளர்கள் தங்களின் ரொட்டியை தங்களுக்கு ஒத்த விருப்பமுள்ளவர்களுடன் பரிமாறிக்கொள்வதோடு, தர்காவில் ஃபாத்திஹாவும் நிறைவேற்றப்பபடும். உர்ஸ் (பண்டிகை) காலத்துக்குக் காலம் உருவாகி, சூஃபித்துவத்திற்குக் காரணமாக இருக்கலாம்.  

## மேலும் பார்க்கவும்

- பாரா ஷஹீத் தர்கா

## **மேற்கோள்கள்**
# அலெட்டா ஜேக்கப்ஸ்


**அலெட்டா ஹென்றிட் ஜேக்கப்ஸ்** ( *Aletta Henriëtte Jacobs* ) 9 பிப்ரவரி 1854 - 10 ஆகஸ்ட் 1929) நெதர்லாந்தைச் சேர்ந்த மருத்துவரும் பெண்கள் வாக்குரிமை ஆர்வலரும் ஆவார். அதிகாரப்பூர்வமாக ஒரு டச்சு பல்கலைக்கழகத்தில் சேரும் முதல் பெண் என்ற முறையில், நெதர்லாந்தின் முதல் பெண் மருத்துவர்களில் ஒருவரானார். 1882 ஆம் ஆண்டில், இவர் உலகின் முதல் பிறப்பு கட்டுப்பாட்டு மௌத்துவமனையை நிறுவினார். மேலும் டச்சு மற்றும் சர்வதேச பெண்கள் இயக்கங்களில் ஒரு தலைவராகவும் இருந்தார். பாலியல் தொழிலை ஒழுங்குபடுத்துதல், பெண்களின் பணி நிலைமைகளை மேம்படுத்துதல், அமைதியை மேம்படுத்துதல் மற்றும் பெண்களின் வாக்களிக்கும் உரிமைக்கு அழைப்பு விடுக்கும் நோக்கத்தில் பிரச்சாரங்களை இவர் வழிநடத்தினார்.  

பத்தொன்பதாம் நூற்றாண்டின் மத்தியில் பிறந்த அலெட்டா ஜேக்கப்ஸ், தன் தந்தையைப் போல் மருத்துவராக வேண்டும் என்று ஆசைப்பட்டார். இதற்கான தடைகள் இருந்தபோதிலும், இவர் உயர் கல்வியில் நுழைவதற்கு போராடினார். ஆனாலும் 1879 இல் நெதர்லாந்தின் வரலாற்றில் மருத்துவத்தில் முனைவர் பட்டம் பெற்ற முதல் பெண் என்ற பெருமையை பெற்றார். பெண்கள் மற்றும் குழந்தைகளுக்கு மருத்துவ சேவைகளை வழங்குவதிலும், உழைக்கும் பெண்களின் ஆரோக்கியம் குறித்தும் அக்கறை காட்டினார், சட்டங்கள் பெண்களின் ஆரோக்கியத்திற்கு போதுமான பாதுகாப்பை வழங்காததால், அவர்களின் பொருளாதார நிலைத்தன்மை சமரசம் செய்யப்படுவதை உணர்ந்தார். ஏழைப் பெண்களுக்கு சுகாதாரம் மற்றும் குழந்தை பராமரிப்பு குறித்து கல்வி கற்பதற்காக இலவச மருத்துவ மனையைத் திறந்தார். மேலும் 1882 ஆம் ஆண்டில் கருத்தடை தகவல் மற்றும் சாதனங்களை விநியோகிக்க தனது சேவைகளை விரிவுபடுத்தினார். 1903 ஆம் ஆண்டு வரை மருத்துவப் பயிற்சியைத் தொடர்ந்தாலும், பெண்களின் வாழ்க்கையை மேம்படுத்தும் நோக்கில் தனது கவனத்தை செயல்பாட்டின் மீது அதிகளவில் திருப்பினார்.  

1883 முதல், முதன்முதலில் பெண்களின் வாக்குரிமை குறித்து அதிகாரிகளுக்கு சவால் விடுத்தபோது, சமத்துவத்திற்கான பெண்களின் அணுகலைக் கட்டுப்படுத்தும் சட்டங்களை மாற்றுவதற்கு தனது வாழ்நாள் முழுவதும் பாடுபட்டார். சில்லறை வணிகத் தொழிலாளர்களின் வேலைவாய்ப்பில் கட்டாய முறிவுச் சட்டங்களை நிறுவுவதற்கும், 1919 இல் டச்சுப் பெண்களுக்கான வாக்குகளைப் பெறுவதற்கும் தனது பிரச்சாரத்தில் வெற்றி பெற்றார். சர்வதேச பெண்கள் இயக்கத்தில் ஈடுபட்ட இவர், உலகம் முழுவதும் பயணம் செய்து பெண்களின் பிரச்சினைகளைப் பற்றிப் பேசினார். மேலும், பெண்களின் சமூக-பொருளாதார மற்றும் அரசியல் நிலையை ஆவணப்படுத்தினார். அமைதி மற்றும் சுதந்திரத்திற்கான மகளிர் சர்வதேச சங்கத்தை நிறுவுவதில் முக்கியப் பங்கு வகித்தார். மேலும் அமைதி இயக்கத்திலும் தீவிரமாக பங்கேற்றார். பெண்களின் உரிமைகள் மற்றும் அந்தஸ்துக்கான தனது பங்களிப்புகளுக்காக சர்வதேச அளவில் அங்கீகரிக்கப்பட்டார்.  

## தேர்ந்தெடுக்கப்பட்ட படைப்புகள்
- 
- 
- 
- 
- 
- 
- 
- 
- English version: *Memories;  My Life as an International Leader in Health, Suffrage, and Peace* translated by Annie Wright Translations & edited by Harriet Feinberg. The Feminist Press at CUNY, 1996.
# வார்ப்புரு:Party name with color/doc



**Template:Party name with color** is used to produce two adjacent table cells - a colored table cell with a given political party's colors, and a political party's name.  

## Parameters
| Parameter | Description |
| --- | --- |

## Example
**Used below in examples**

| Template | Content |
| --- | --- |
| } |  |

| Year | Party |
| --- | --- |
| 2000 |  |
| 2005 |  |
| 2010 |  |
| 2015 |  |
| 2020 |  |
| 2025 |  |
| 2030 | } |
<pre>{|  
|-  
! scope="col" | Year  
! scope="col" | Party  
|-  
| 2000  
|-  
| 2005  
|-  
| 2010  
|-  
| 2015  
|-  
| 2020  
|-  
| 2025  
|-  
| 2030  
|}  
</pre>
# வார்ப்புரு:Full party name with color/doc



**Template:Full party name with color** is used to produce two adjacent table cells - a colored table cell with a given political party's colors, and a political party's full name without its disambiguation.  

## Parameters
| Parameter | Description |
| --- | --- |

## Examples
**Used below in examples**

| Template | Content |
| --- | --- |
| } |  |

| Year | Party |
| --- | --- |
| 2000 |  |
| 2005 |  |
| 2010 |  |
| 2015 |  |
| 2020 | } |
<pre>{|  
|-  
! scope="col" | Year  
! scope="col" | Party  
|-  
| 2000  
|-  
| 2005  
|-  
| 2010  
|-  
| 2015  
|-  
| 2020  
|}  
</pre>
# யூஜெனி ஹேமர்


**யூஜெனி ஹேமர்** ( *Eugénie Hamer* ) (15 நவம்பர் 1865 - ஏப்ரல் 1951) பெல்ஜியம் நாட்டைச் சேர்ந்த பத்திரிகையாளரும், எழுத்தாளரும் , ஆர்வலரும் ஆவார். இவரது தந்தையும் சகோதரரும் பெல்ஜிய இராணுவத்தில் பணியாற்றினர். ஆனால் இவர் ஒரு உறுதியான அமைதிவாதியாக இருந்தார். 1906 இல் இலக்கியம் மற்றும் பெண்கள் சமூக சீர்திருத்த கல்வி மூலம் அமைதிக்கான பெல்ஜியக் கூட்டணி நடவடிக்கைகளில் ஈடுபட்டார். கல்வி, அரசியல் நடுநிலைமை மற்றும் பெண்கள் வாக்குரிமை ஆகியவை அமைதிக்கு தேவையான கூறுகள் என்ற நம்பிக்கையில் இந்த அமைப்பு நிறுவப்பட்டது. இவர் 1910 இல் ஸ்டாக்ஹோமில் நடைபெற்ற 18 வது உலகளாவிய அமைதி மாநாடு, 1913 இல் நடைபெற்ற பெல்ஜியத்தின் முதல் தேசிய அமைதி மாநாடு, 1915 இல் நெதர்லாந்தில் நடைபெற்ற சர்வதேச பெண்கள் மாநாடு போன்றவற்றில் பங்கேற்றார். இது நிரந்தர அமைதிக்கான சர்வதேச மகளிர் குழுவை உருவாக்க வழிவகுத்தது. பின்னர் அமைதி மற்றும் சுதந்திரத்திற்கான மகளிர் சர்வதேச சங்கம் என அறியப்பட்டது. அதே ஆண்டு இந்த அமைப்பின் பெல்ஜிய அத்தியாயத்தை ஹேமர் இணைந்து நிறுவினார். முதலாம் உலகப் போரின் போது, இவர் ஒரு செவிலியராக முன்வந்து மருத்துவப் பொருட்களைப் பெறவும் மருத்துவ வாகனச் சேவையை உருவாக்கவும் நிதி திரட்டினார்.sfn|Lubelski-Bernard|1977|p=55, volume 2}}  

## விருதுகளும் கௌரவங்களும்
ஹேமருக்கு வெற்றி மற்றும் நினைவுப் பதக்கமும் செஞ்சிலுவைச் சங்கத்தால் கெளரவப் பலகையும் வழங்கப்பட்டது. 1921 ஆம் ஆண்டில், போரின் போது இவரது செயல்பாடுகளுக்காக குடிமைப் பதக்கத்துடன் (1 ஆம் வகுப்பு) அரச ஆணையால் கௌரவிக்கப்பட்டார். போலந்து இவரை 1923 இல் பொலோனியா ரெஸ்டிடூட்டா ஆணை வழங்கி கௌரவித்தது. மேலும் 1938 இல் எஸ்டோனியா *லா மெட்ரோபோலில்* அறிக்கை அளித்ததற்காக வெள்ளை நட்சத்திரம் என்ற பட்டத்தை வழங்கியது.  

## இறப்பு
28 ஏப்ரல் 1951 அன்று ஆண்ட்வெர்ப்பில் இறந்தார் இவர் இறக்கும் நேரத்தில், தனது எழுத்துக்காகவும், அமைதி மற்றும் போர் சேவைக்காகவும் நினைவுகூரப்பட்டார்.  

## தேர்ந்தெடுக்கப்பட்ட படைப்புகள்
- 
- 
- 
- 
- 
- 
-
# வார்ப்புரு:Party color/doc



**Template:Party color** produces the hexadecimal color of the provided political party.  

## Usage
- 

## Parameters
<section begin="Parameters"/>  
| Parameter | Description |
| --- | --- |

## Examples
Here are some examples using the Labour Party (note that there are multiple potential input names):  
<pre>  
["Labour and Co-operative"] = "Labour Party (UK)",  
["Labour Co-operative"] = "Labour Party (UK)",  
...  
["Labour Party (Thailand)"] = {abbrev = "", color = "#000000", shortname = "",},  
["Labour Party (UK)"] = {abbrev = "Lab", color = "#E4003B", shortname = "Labour",},  
</pre>  

- →
- →
- →

### Error messages
If the party is not supplied, or the color is not stored for the party, an error will be returned. Note that if the party is not in the module at all (third example below) the default color #F8F9FA will be returned.  
- →
- →
- →

To avoid generating a script error, use . Note that this error value will also be passed if the party is not stored in the module.  
- →
- →
# நிர்மலா மிசுரா


**நிர்மலா மிசுரா** (*Nirmala Mishra*)(21 அக்டோபர் 1938 - 31 சூலை 2022) என்பவர் பெங்காலி மற்றும் ஒடியா திரைப்படப் பாடல்களைப் பாடும் இந்தியப் பாடகர் ஆவார். இவர் பிரபலமான அசாமிய பாடல்களையும் பாடினார். குறிப்பாக "*கி நாம் டி மாடின்*" இவர் பாடிய பாடலாகும். ஒடியா இசைக்கு இவரின் வாழ்நாள் பங்களிப்பிற்காக சங்கீத் சுதாகர் பாலக்ருஷ்ண தாசு விருதைப் பெற்றார்.  

## ஆரம்ப வாழ்க்கை மற்றும் குடும்பம்
துர்கா சப்தமி தினத்தன்று பண்டித மோகினிமோகன மிசுரா மற்றும் பபானி தேவி ஆகியோருக்கு மகளாக மஜில்பூரில் பிறந்தார் மிசுரா. பின்னர் இவரது தந்தையின் வேலை காரணமாக இவரது குடும்பம் கொல்கத்தாவின் செட்லாவில் குடியேறியது. இவரது குடும்பம் இசைக் குடும்பமாகும். இவரது தந்தை பண்டித மோகினிமோகன் மிசுரா மற்றும் அண்ணன் முராரிமோகன் மிசுரா இருவரும் பிரபல பாடகர்கள் ஆவர். இவரது குடும்பப் பெயர் பந்தோபாத்யாய் (பானர்ஜி) என்பதாகும். பின்னர் இவரது குடும்பத்திற்கு 'மிசுரா' என்ற பட்டம் வழங்கப்பட்டது. இவரது தந்தைக்கு 'காசி சங்கித் சமாஜ்' சார்பில் 'பண்டித', 'சங்கித்ரத்னா', 'சங்கித்நாயக்' ஆகிய பட்டங்களும் வழங்கப்பட்டன.  

## பணி
இசையமைப்பாளர் பாலக்ருஷ்ண தாஸ் 1960-ல் *ஸ்ரீ லோகநாத்* என்ற ஒடியா திரைப்படத்தில் முதன்முறையாகப் பாடல் ஒன்றைப் பாடும் வாய்ப்பை மிசுராவிற்குக் கொடுத்தார். இவர் பாடிய சில வெற்றி ஒடியா திரைப்படங்கள் சில: *ஸ்ட்ரீ*, *கா*, *மலஜன்ஹா*, *அபினெத்ரீ*, *அனுதாப்*, *கீ காஹாரா*, *அமதா பாதா*, மற்றும் *ஆதினா மேகா*.  

## விருது

- பாலக்ருஷ்ண தாசு விருது
# சத்தீஸ்கர் ராஜ்ய விழா

**சத்தீஸ்கர் உருவாக்கப்பட்ட நாள்** , அல்லது **சத்தீஸ்கர் ராஜ்ய விழா**, என்பது சத்தீஸ்கரை ஒரு சுதந்திர மாநிலமாக நவம்பர் 1, 2000 அன்று இந்திய அரசு அதிகாரப்பூர்வமாக அறிவித்ததை நினைவுகூறும் வகையில் ஒவ்வொரு ஆண்டும் கொண்டாடப்பட்டு வருகிறது. சத்தீஸ்கர் நாட்டின் 26 வது மாநிலமாக ஆக்கப்பட்டது. முன்னதாக, இது மத்தியப் பிரதேசத்தின் ஒரு பகுதியாக இருந்தது.  

## வரலாறு
சத்தீஸ்கர் **தட்சிண கோசலம்** என்ற பெயராலே முன்னதாக அழைக்கப்பட்டது, இது முகலாயர் காலத்தில் **ரத்தன்பூர்** என்று மறுபெயரிடப்பட்டட் து. இருப்பினும், மராத்தியப் பேரரசின் ஆட்சியின் போது தான், சத்தீஸ்கர் என்ற பெயர் பிரபலமானது மற்றும் 1795 ஆம் ஆண்டில் தான் இந்த பெயர் அதிகாரப்பூர்வ ஆவணத்தில் முதன்முதலில் தோன்றியது. இப்பகுதி கலிங்கத்தின் சேடி வம்சத்தின் ஒரு பகுதியாக இருந்தது, இடைக்காலத்தில், கிழக்கு சத்தீஸ்கரின் பெரும் பகுதி ஒடிசாவின் சம்பல்பூர் இராச்சியத்தால் ஆளப்பட்டது.  

இதற்கிடையில், சத்தீஸ்கரின் புராண பெயர் *கோசலை ராஜ்ஜியம்* (பகவான் ஸ்ரீ ராமரின் தாய்) என்றும் ஒரு கருதுகோள் உண்டு. மேலும் சத்தீஸ்கர் என்ற சொல் 36 கோட்டைகளைக் குறிக்கிறது, ஏனெனில் இப்பகுதியில் உள்ள கோட்டைகளின் எண்ணிக்கைகளிலிருந்து கூட இந்த மாநிலம் இப்பெயரை பெற்றிருக்கலாம். ஆகஸ்ட் 25, 2000 அன்று, இந்தியக்குடியரசுத் தலைவர் மத்தியப்பிரதேச மறுசீரமைப்புச் சட்டத்திற்கு ஒப்புதல் அளித்தார். அதன்படி 2000-ம் ஆண்டு நவம்பர் 1-ம் தேதியை மத்தியப்பிரதேசத்தை இரண்டாகப் பிரித்து சத்தீஸ்கர், மத்தியப்பிரதேசம் என மத்திய அரசு நிர்ணயித்த படி பிரிக்கப்பட்டது.  
அப்போதிருந்து, சத்தீஸ்கரின் தலைநகரான ராய்ப்பூரில் ஒவ்வொரு ஆண்டும் நவம்பர் 1 முதல் 5 நாட்கள் இந்த திருவிழாவை மாநில அரசு நடத்துகிறது. முதல் நிகழ்வு ராய்ப்பூரில் உள்ள அறிவியல் கல்லூரியில் ஏற்பாடு செய்யப்பட்டது & முதல் தலைமை விருந்தினராக சோனியா காந்தி இருந்தார், 2004 ம் ஆண்டு முதல் 2018 ம் ஆண்டு வரை அடல் நகரில் உள்ள மைதானத்தில் இவ்விழா நடைபெற்றது.2019 ம் ஆண்டு முதல் ராய்ப்பூரில் உள்ள அறிவியல் கல்லூரி மைதானத்தில் நடத்தப்பட்டு வருகிறது.  

## சத்தீஸ்கர் ராஜ்ய விழா கொண்டாட்டம்
ஒவ்வொரு ஆண்டும், மாநில அரசு நவம்பர் 1 முதல் தலைநகர் ராய்ப்பூரில் ஐந்து நாள் திருவிழாவை நடத்துகிறது. இந்த விழா மாநிலத்தின் கலாச்சாரம் மற்றும் பாரம்பரியங்களை வெளிப்படுத்துகிறது.  
அதன்படி ஐந்து நாட்களும் விழா மைதானத்தில் கண்காட்சிகளும், பல்வேறு பழங்குடி மக்களின் நடன நிகழ்ச்சிகளும் கலை விழாக்களும் நடைபெறும்.  
கைவினை கலைஞர்கள் அவர்களது படைப்புக்களை காட்சிப்படுத்தி விற்பனை செய்ய வழி செய்யப்பட்டுள்ளது. மேலும் சத்தீஸ்கரின் கலாச்சாரம் மற்றும் பாரம்பரியத்தை முன்னிலைப்படுத்தும் வகையில் தொடர்ச்சியான நிகழ்வுகள் காலை முதல் மாலை வரை நடைபெற்று மக்கள் கலந்து கொள்ள மாநில அரசு பல்வேறு ஏற்பாடுகளை செய்துள்ளது. அரசின் வளமான பழக்கவழக்கங்கள் மற்றும் மரபுரிமைகளை ஆதரிப்பதில் பழங்குடியினரின் பங்கையும் இந்த கலாச்சார விழா சித்தரிக்கிறது.  

இந்த நிகழ்வை, பல்வேறு ஆண்டுகளில் நரேந்திர மோடி, பிரணாப் முகர்ஜி, பாடகர் சுக்விந்தர் சிங், கிருஷ்ணகுமார் குன்னத் போன்ற பல அரசியல் பிரமுகர்கள் மற்றும் இந்திய, உலக பிரபலங்கள் நேரில் பார்த்துள்ளனர்.
# படூர்



**படூர்** என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள படூர் பகுதியின் புவியியல் ஆள்கூறுகள், ஆகும். இந்தியாவின் சர்வதேச தொழில்நுட்பப் பூங்காக்களில் ஒன்றான சிறுசேரி பகுதியிலிருந்து சுமார் 2 கி.மீ. தூரத்திலேயே படூர் அமையப் பெற்றுள்ளது. சிறுசேரி, நாவலூர், கேளம்பாக்கம், செம்மஞ்சேரி, திருவிடந்தை மற்றும் கோவளம் ஆகியவை படூர் பகுதிக்கு அருகிலுள்ள முக்கிய புறநகர்ப் பகுதிகளாகும்.  

படூர் பகுதியில் இந்துஸ்தான் சர்வதேச பள்ளி ஒன்று அமைந்துள்ளது. மேலும், இந்துஸ்தான் தொழில்நுட்ப மற்றும் அறிவியல் கல்லூரி ஒன்றும் படூரில் நிறுவப்பட்டுள்ளது.  

சுப்ரீம் பல்நோக்கு மருத்துவமனை ஒன்று படூரில் சேவைகள் செய்து கொண்டிருக்கிறது.  

இங்குள்ள கிருஷ்ணசாமி என்கிற பெருமாள் கோயில் மற்றும் பழண்டியம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.
# வார்ப்புரு:Infobox dance/doc



## Usage

<pre></pre>  

## Parameters

All parameters are optional.  

; name: defaults to the title of the page without parentheses  
; image: image filename  
; alt: image alt text  
; caption: image caption  
; native_name: name in local language, covered in template.  
; etymology: meaning or derivation of the name  
; genre: genre of dance  
; signature: time signature, e.g. 4/4  
; instruments : Separate multiple values using or  
; inventor:  
; year: for a specific year, use  
; origin: place of origin  

## Microformat

## TemplateData

<templatedata>  
{  
"params": {  
"name": {  
"label": "Name",  
"description": "Name of the dance.",  
"type": "string",  
"required": true  
},  
"image": {  
"label": "Image",  
"description": "Image to use in infobox. Set to only the image name.",  
"type": "wiki-file-name"  
},  
"alt": {  
"label": "Image alt text",  
"description": "Alt text for the image, for visually impaired and other readers who cannot see the image.",  
"type": "line"  
},  
"caption": {  
"label": "Image caption",  
"description": "Caption for the image.",  
"type": "string"  
},  
"native_name": {  
"label": "Native name",  
"description": "The native name of the dance, if applicable.",  
"type": "string",  
"example": ""  
},  
"etymology": {  
"label": "Etymology of the name",  
"description": "Meaning or derivation of the name.",  
"type": "string"  
},  
"genre": {  
"label": "Genre",  
"description": "Genre, type or form the dance.",  
"type": "string",  
"suggested": true  
},  
"signature": {  
"label": "Time signature",  
"description": "Time signature of the dance.",  
"example": "",  
"type": "string"  
},  
"instruments": {  
"label": "Instruments",  
"description": "Common instrumentation for the dance. Separate multiple values using or .",  
"type": "string"  
},  
"inventor": {  
"label": "Inventor",  
"type": "string",  
"description": "Inventor of the dance. Single person or nation/ethnic group."  
},  
"year": {  
"label": "Year of origin",  
"type": "date",  
"description": "The year or approximate time span of the origin of the dance"  
},  
"origin": {  
"label": "Place of origin",  
"description": "Place of dance origin, with additional information about cultural origins if needed.",  
"type": "string"  
},  
"native_name_lang": {  
"deprecated": "Wrap native name in instead."  
},  
"image_size": {  
"label": "Image size",  
"description": "Should only be specified if the image is smaller than 220 pixels width.",  
"type": "number"  
},  
"title": {  
"deprecated": "Use \"name\" instead."  
},  
"image size": {  
"deprecated": "Use \"image_size\" instead."  
},  
"imagesize": {  
"deprecated": "Use \"image_size\" instead."  
}  
},  
"description": "An infobox for dance",  
"paramOrder": [  
"name",  
"image",  
"image_size",  
"alt",  
"caption",  
"native_name",  
"etymology",  
"genre",  
"signature",  
"instruments",  
"inventor",  
"year",  
"origin",  
"title",  
"image size",  
"imagesize",  
"native_name_lang"  
],  
"format": "\n"  
}  
</templatedata>
# விக்கிப்பீடியா:பக்க நகர்த்துநர்


**பக்க நகர்த்துநர்** (Page mover) என்பது விக்கிப்பீடியாவில் உள்ள ஒரு பயனர் அணுக்க நிலை ஆகும். இதன்மூலம் வழிமாற்று இல்லாது பக்கத்தை நகர்த்துதல், முதன்மைப் பக்கத்தை நகர்த்தும்போது துணைப் பக்கத்தை நகர்த்துதல் போன்ற செயல்களைச் செய்ய இயலும்.  

தங்கள் உளத்தேர்வின்படி, எந்தவொரு நிர்வாகியும் **அனுபவமுள்ள மற்றும்** தொடர்ந்து பக்கங்களை நகர்த்துகிறார்கள் மற்றும் பக்கத்தை நகர்த்துதல் மற்றும் பெயரிடல் மரபு தொடர்பான விக்கிப்பீடியாவின் கொள்கைகள் மற்றும் வழிகாட்டுதல்களை நன்கு அறிந்திருப்பவர்களுக்கு இந்த அனுக்கத்தினை வழங்க இயலும். பயனர்கள் குறைந்தபட்சம் ஆறு மாத தொகுத்தல் அனுபவம் மற்றும் குறைந்தது 3,000 தொகுப்புகளை செய்திருப்பது குறைந்தபட்ச தேவையாக எதிர்பார்க்கப்படுகிறது.  

பக்கம் நகர்த்தும் உரிமையைக் கோர விரும்பினால், **விக்கிபீடியா:பக்க நகர்த்துநர் அனுமதி கோரிக்கை** பார்க்கவும். நிர்வாகிகளுக்கு இந்த அனுக்கம் தானாகவே வழங்கப்படும், எனவே அவர்கள் அதைக் கோரத் தேவையில்லை.
# காகன் மஹந்தா



**காகன் மஹந்தா** அசாமின் நாட்டுப்புற மற்றும் பாரம்பரிய இசையின் பாடகர் மற்றும் இசையமைப்பாளர் ஆவார். காகன் மஹந்தா அசாமிய நாட்டுப்புற இசையில் குறிப்பிடத்தக்க நபராவார். மேலும் அவர் "பிஹுவின் ராஜா" என்று அழைக்கப்படுகிறார். அவரது பிஹு பாடல்கள், போர்கீட் மற்றும் பிற நாட்டுப்புற பாடல்கள் அசாமில் பிரபலமானவையாகும். அவரது மனைவி அர்ச்சனா மஹந்தா மற்றும் பாபோன் என்றழைக்கப்படும் மகன் அங்கராக் மஹந்தா ஆகியோர் அடங்கிய குடும்பம், அசாமிய இசையில் மிகவும் செல்வாக்கு மிக்க குடும்பங்களில் ஒன்றாகும். அவர் ஜூன் 12, 2014 அன்று காலமானார்.  

## ஆரம்ப கால வாழ்க்கை
அஸ்ஸாமில் உள்ள நாகோனில் கலிதா ஜாதி ஹரேந்திர நாத் மஹந்தா மற்றும் லக்ஷ்மிப்ரியா தேவி ஆகியோருக்கு காகன் மஹந்தா பிறந்தார். சிறுவயதிலிருந்தே இசையில் ஏடுபாடு கொண்டு தன் திறமையை வெளிப்படுத்தினார். தன் பதினைந்தாவது வயதில் அவர் ஷில்லாங்கில் கச்சேரிகளை நடத்தத் தொடங்கினார். அங்கு அவருக்கு நல்ல வரவேற்பும் கிடைத்தது.  

## தொழில்
1958 ஆம் ஆண்டில், அவர் டெல்லி தூர்தர்ஷன் (தொலைக்காட்சி) மையத்தில் நிறுவப்பட்ட ஆரம்ப காலத்தில் தொடங்கி கவனத்தைப் பெற்றார். மேலும் நிகழ்ச்சி நடத்தும் வாய்ப்பும் வழங்கப்பட்டது. அவரது நிகழ்ச்சி பெரும் வெற்றியும் பெற்றது.  

1960 இல் "மொழி இயக்கத்தின்" போது, பிஷ்ணுபிரசாத் ரபா, ஹேமங்கா பிஸ்வாஸ் மற்றும் ஜுகல் தாஸ் போன்ற ஆளுமைகளின் தலைமையில் காகன் மஹந்தா தீவிரமாக ஈடுபட்டார். அவர் "ஹார்மனி" குழுவில் உறுப்பினராக இருந்து அவரது மெல்லிசைக் குரல் மற்றும் இசையமைப்புடன் மனித விழுமியங்களை மேம்படுத்தும் பணியில் ஏடுபட்டார் . 1961ல், குவஹாத்தி அகில இந்திய வானொலி மையத்திலிருந்து அவரது முதல் கிராமபோனில் பதிவு செய்யப்பட்ட பாடல் ஒலிபரப்பப்பட்டது. கல்கத்தாவில் நடந்த "உலக அமைதித்" திருவிழாவிலும் பங்கேற்றார். அகில இந்திய வானொலியில் முதல்தர கலைஞராக அங்கீகரிக்கப்பட்டார். மேலும் லோககீத், ஒகோனி கீத், இசைக்கருவிகள் மற்றும் நாடகங்கள் போன்ற அசாமிய இசையின் கிட்டத்தட்ட அனைத்து பிரிவுகளிலும் பங்களித்தார்.  

## தனிப்பட்ட வாழ்க்கை
மஹந்தா அசாமிய நாட்டுப்புற பாடகியான அர்ச்சனா மஹந்தாவை மணந்தார். அவர்கள் பல சந்தர்ப்பங்களில் ஒன்றாக இணைந்து, அசாமிய நாட்டுப்புற இசையை பிரபலப்படுத்தி, மிகவும் பிரபலமான இணைப்பாடகர்கள் என்ற பெயரைப் பெற்றனர். அவர்களின் மகன் அங்கராக் மஹந்தாவும் அவரது பெற்றோரைப் போலவே ஒரு பாடகர் மற்றும் நவீன அசாமிய இசை வகைகளில் பிரபலமானவர் ஆவார். அவர் மும்பையில் வசித்து வந்தார். அவருக்கு புஹோர் மற்றும் பாரிஜாத் என்ற இரண்டு பேரக்குழந்தைகள் உள்ளனர். அவருக்கு கிங்கினி மஹந்தா என்ற மகளும் உள்ளார்.  

## இறப்பு
காகன் மஹந்தா 12 ஜூன் 2014 அன்று மதியம் குவஹாத்தியில் உள்ள தனது சொந்த வீட்டில் திடீரென மரணமடைந்தார். மாநிலம் முழுவதும் அதிர்வலைகளை ஏற்படுத்திய இச்செய்தி பிற்பகல் 3:40 மணி அளவில் வெளியிடப்பட்டது. மஹந்தாவின் குடும்பத்தில் அவரது மனைவி அர்ச்சனா மஹந்தா (2020 இல் இறந்தார்) மற்றும் மகன் அங்கராக் மஹந்தா ஆகியோர் உள்ளனர். மாநில அரசு 13 ஜூன் 2014 அன்று மஹந்தாவை கௌரவிக்கும் விதமாக மாநிலம் முழுவதும் அரைநாள் விடுமுறை அறிவித்தது.  

## விருதுகள்
காகன் மஹந்தா தனது பங்களிப்புகளுக்காக தேசிய மற்றும் சர்வதேச அளவில் பல முறை கௌரவிக்கப்பட்டுள்ளார். 1992 இல் நாட்டுப்புற மற்றும் பாரம்பரிய இசைக்கான சங்கீத நாடக அகாடமி விருதும் அவருக்கு வழங்கப்பட்டது.  

அவரது சில விருதுகள்/அங்கீகாரங்கள் கீழே பட்டியலிடப்பட்டுள்ளன:  

- 1988 - திரைப்பட கைவினை விருது
- 1992 - சங்கீத நாடக அகாடமி
- 1994 - ஸ்ரீமோய் விருது
- 1999 - சங்கீதாச்சார்யா
# ஷக்தா ராஷ்



**சக்தோ ராசா** ( **ஷக்தா ராசா**, **ஷாக்தா ராஷ்**, **ஷாக்தா ராசா** or **ஷாக்தோ ராஸ்** ; ) இந்தியாவின் மேற்கு வங்காளத்தில் உள்ள நபத்விப்பில் மிகவும் விமரிசையாகக் கொண்டாடப்படும் திருவிழாவாகும். இந்த விழா இலையுதிர்கால துர்கா பூஜை கொண்டாட்டத்திற்கு முப்பத்தைந்து நாட்களுக்குப் பிறகு அல்லது கார்த்திக பூர்ணிமாவில் நடைபெறும் காளி பூஜைக்குப் பதினைந்து நாட்களுக்குப் பிறகு கொண்டாடப்படுகிறது. நபத்வீப் மக்களுக்கு ராஷ் திருவிழாமிகவும் முக்கியத்துவம் வாய்ந்ததாகும். ஒட்டுமொத்த நபத்விப் மக்களும் ஆண்டு முழுவதும் இவ்விழாவிற்காக ஆவலுடன் காத்திருக்கின்றனர். கார்ட்டூன் சித்திரக் கலைஞர் சண்டி லஹிரி கூறுகையில், களிமண் மூர்த்திகளின் பிரமாண்டம் மற்ற பண்டிகைகளிலிருந்து வேறுபடுவதற்காண காரணம் நபத்வீப்பின் மூர்த்திகள் குறைந்த எடை மற்றும் மகத்தான விகிதாச்சாரம் கொண்ட வடிவங்களாகவும் சமச்சீராகவும் இருப்பதேயாகும்.  

## வரலாற்று அடிப்படைகள்
ராஸ் திருவிழா வைணவத்தின் ஒரு பகுதியாகும். இது நபத்விப்பில் சைதன்யா தேப் காலத்தில் அல்லது அதற்குச் சில ஆண்டுகளுக்கு முன்பு தொடங்கப்பட்டது. ஆனால் சைதன்யா தேப் வைணவப் பண்டிகையே ஆகும். ஷக்தா ராஸ் அதிலிருந்து முற்றிலும் மாறுபட்டது. சாக்த ராஸ் திருவிழா வைஷ்ணவத்தை விட பழமையானதாக இருக்கலாம் எனக் கருதப்படுகிறது. ஏனெனில் ஆரம்பத்தில், படச்சித்திரத்தில் சிலைகள் வழிபாடு செய்யப்பட்டன. கிருஷ்ணச்சந்திரா மற்றும் முக்கியமாக கிரிஷ்சந்திரா காலத்தில், நபத்வீப் ராஷ் யாத்திரை பிரபலமானது. கிருஷ்ண சந்திரா மற்றும் கிரிஷ்சந்திரா ஆகியோர் திருவிழாவை பிரபலப்படுத்த அதிக பணம் செலவழித்தனர். அதன் பின்னரே களிமண் சிலை மூலம் வழிபாடு செய்வது தொடங்கியது.  

நபத்வீப் ராஸின் முதல் காட்சியை கிரீஷ் சந்திர பாசு எடுத்துக்காட்டினார். 1853-1860 இல், அவர் நபத்வீப் - சாந்திபூர் மற்றும் கிருஷ்ணாநகர் ஆகியவற்றின் தரோகாவாக இருந்தார். அவரது புத்தகமான *சேகலர் தரோகா கஹினி* (கி.பி. 1888 இல் வெளியிடப்பட்டது), அவர் அக்கால நபத்வீப்பின் புவியியல் இருப்பிடத்துடன் பல்வேறு சமூக-கலாச்சார அறிக்கைகளை எழுதினார்.  

## காளி பூஜை மற்றும் ராஸ் திருவிழா
நபத்வீப் தந்திரத்தின் சரணாலயம் என்று அறியப்படுகிறது. பல சாக்த மற்றும் தந்திர தத்துவவாதிகள் சாக்த ராஸ் திருவிழா தொடங்குவதற்கு முன்பே தேவி காளியை வழிபட்டனர். பின்னர் இந்த காளி சிலைகள் ராஸ் திருவிழாவில் வழிபாடு செய்யப்பட்டன. பன்னிரண்டாம் அல்லது பதினான்காம் நூற்றாண்டிலிருந்து, தந்திரம் வங்காளத்தில் உள்ள தந்திர தத்துவஞானிகளின் போக்கால் வளப்படுத்தப்பட்டது.  

## வைண்வத்துடன் மோதல்
16 ஆம் நூற்றாண்டின் தொடக்கத்தில், சில வைணவ அறிஞர்கள் வைணவ இயக்கத்தைத் தொடங்கினர். எனவே இது தந்திரத்தை வழிபடும் சாக்த ஆதரவாளர்களுடன் ஒரு வெளிப்படையான மோதலாகவே இருந்தது.  

## ஆரம்ப காலத்தில் ஷக்தா ராஸ்
பல முறை வெள்ளம் மற்றும் பூகம்பம் ஏற்பட்டதால் ஷக்தா ராஸின் ஆரம்ப கால ஆவணங்கள் மிகவும் அரிதானவையாகிவிட்டன. கிரிஷ் சந்திர பாசு மற்றும் காந்தி சந்திர ராரி ஆகியோர் ஆரம்ப நாட்களில் ஷக்த ராஸின் பார்வையை தன்கள் எழுத்துகள் மூலமாக வழங்கியுள்ளனர்.  

### கிரிஷ் சந்திர பாசு
கிரிஷ் சந்திர பாசு, நபத்வீப்-சாந்திபூர்-கிருஷ்நகரின் தரோகா, "செகலேர் தரோகா கஹானி’யில், நாடியாவின் சமூக-கலாச்சார பார்வையை விவரித்துள்ளர்ர்.  

### காந்தி சந்திர ராரி
வரலாற்றாசிரியர் காந்தி சந்திர ராரியும் *நபத்வீப் மஹிமா* என்ற புத்தகத்தில் நபத்வீப் ராஸ் பற்றி எழுதியுள்ளார். ஷக்த ராஸ் ஜாத்ரா நீண்ட வருடத்திற்கு முன்பு கொண்டாடப்பட்டது என்பதை அங்கு அவர் உறுதிப்படுத்தினார்.
# அனிடா ஆக்ஸ்பர்க்


**அனிடா தியோடோரா ஜோஹன்னா சோஃபி ஆக்ஸ்பர்க்** ( *Anita Theodora Johanna Sophie Augspurg)* (22 செப்டம்பர் 1857 - 20 டிசம்பர் 1943) ஜெர்மனியைச் சேர்ந்த சட்ட நிபுணரும், நடிகையும், எழுத்தாளரும், பெண்ணிய இயக்கத்தின் தீவிர ஆர்வலரும் ஒரு அமைதிவாதியும் ஆவார்.  

## சுயசரிதை
அனிடா ஆக்ஸ்பர்க் வழக்கறிஞர் வில்ஹெல்ம் ஆக்ஸ்பர்க்கின் இளைய மகளாகப் பிறந்தார்.  

1864 மற்றும் 1873 க்கு இடையில் ஒரு தனியார் பெண்கள் பள்ளியில் பயின்றார். பின்னர் தனது தந்தையின் வெர்டன் சட்ட அலுவலத்தில் சிலகாலம் பணியாற்றத் தொடங்கினார். 1879 இல் ஹோஹேர் மெட்சென்ஸ்சூலில் ஆசிரியர்களுக்கான பிரஷ்ய மாநில தேர்வில் தேர்ச்சி பெற்றார். விரைவில் உடற்பயிற்சி ஆசிரியராக பணியாற்ற நடத்தப்படும் தேர்வை முடித்தார். அதே நேரத்தில், மினோனா பிரீப்-புளூமூரில் நடிப்புக் கலையிலும் பயிற்சி பெற்றார.  

1881-82 வரை மெய்னிங்கன் குழுமத்தில் பயிற்சி பெற்ற இவர் ஜெர்மனி, நெதர்லாந்து மற்றும் லிதுவேனியா முழுவதும் நாடகச் சுற்றுப்பயணங்களில் பங்கேற்றார். 1884 ஆம் ஆண்டு தொடங்கி, லேண்டஸ்தியேட்டர் ஆல்டன்பர்க்கில் (இன்று ஜெர்மனியின் துரிங்கியா) குறிப்பாக துகல் கோர்ட் நாடக அரங்கில் நிரந்தர உறுப்பினராக பணியாற்றினார்.  

ஒரு நடிகையாக ஐந்தாண்டு வாழ்க்கைக்குப் பிறகு, இவர் தனது தோழியான சோபியா கௌட்ஸ்டிக்கருடன் மியூனிக் சென்றார். அங்கு 1887 ஆம் ஆண்டில் இவர்கள் கூட்டாக ஹோஃபாடெலியர் எல்விரா என்ற புகைப்படக் கலையரங்கத்தைத் திறந்தனர். இரண்டு பெண்களும் குட்டையான முடியுடனும், வழக்கத்திற்கு மாறான ஆடைகளையும் அணிந்திருந்தனர். மேலும் பெண்களின் விடுதலைக்கான போராட்டத்திற்கும், சுதந்திரமான வாழ்க்கை முறைக்கும் தங்கள் ஆதரவை அடிக்கடி பகிரங்கப்படுத்தினர். அந்த அசாதாரண வாழ்க்கை முறையின் காரணமாக, பெண்கள் இயக்கத்தின் மற்ற ஆளுமைகளை விட ஆக்ஸ்பர்க் பெண்ணிய எதிர்ப்புவாதிகளின் தனிப்பட்ட தாக்குதல்களுக்கு ஆளானார். ஆயினும்கூட, மேடை மற்றும் அரங்கத்தின் மூலம் இவரது தொடர்புகள் இவரை விரைவில் நன்கு அறியச் செய்தன. இறுதியில் பவேரிய அரச குடும்பத்தை வாடிக்கையாளராகப் பெற்றார்.  

1890 வாக்கில் ஆக்ஸ்பர்க் ஜெர்மன் பெண்கள் இயக்கத்தில் ஆழ்ந்த ஈடுபாடு கொண்டிருந்தார். மேலும், பொதுப் பேச்சாளராகப் பயிற்சி பெற்றார். பெண்களின் உரிமைகள் மீதான இவரது அர்ப்பணிப்பு, பல வருட வெற்றிகரமான வேலைக்குப் பிறகு, சட்டப் பட்டப்படிப்பைப் படிக்க முடிவெடுக்க வழிவகுத்தது. ஜெர்மனியில் பெண்களுக்கு சமவாய்ப்பு இல்லாததால், சுவிட்சர்லாந்தின் சூரிக் பல்கலைக்கழகத்திற்குச் சென்றார். ரோசா லக்சம்பேர்க் உடன், இவர் ஒரு கொந்தளிப்பான உறவைக் கொண்டிருந்தார், அவர் சர்வதேச பெண் மாணவர் சங்கத்தின் நிறுவனர்களில் ஒருவராக இருந்தார்.
# சி-டோன்யி திருவிழா

**சி-டோன்யி** என்பது வடகிழக்கு இந்தியாவில் அருணாச்சல பிரதேசத்தின் டாகின் பழங்குடியினரிடையே கொண்டாடப்படும் முக்கியத் திருவிழாவாகும். இது முக்கியமாக, மாவட்டத் தலைமையகமான டபோரிஜோவிற்கு அருகிலுள்ள நகரமான டம்போரிஜோ மற்றும் தலிஹா, சியூம் பகுதிகள், மாநிலத் தலைநகர் இட்டாநகரிலும் கொண்டாடப்படுகிறது, மற்ற இடங்களிலும் இது அங்குள்ள தாகின் சமூகத்தால் கொண்டாடப்படுகிறது. இந்த விழா முதன்முதலில் 1975 ஆம் ஆண்டில் சி-டோனியின் தொடக்கத்தில் முக்கிய முன்னோடியாக இருந்த லேட் டாடர் உலி என்பவரால் கருத்தாக்கப்பட்டது. பொறுப்புகளை வகித்த மற்ற உறுப்பினர்கள் லேட் தடக் துலோம் மற்றும் போபக் பாகே ஆவர். அவர்களின் வழிகாட்டுதலின் கீழ் அதே ஆண்டில் திருவிழா கொண்டாடப்பட்டது. அதன் பின்னர், டாகின் பழங்குடியினரால் சி-டோன்யி திருவிழா கொண்டாடப்பட்டு வருகிறது. இந்த சடங்குக்கு தலைமை தாங்கிய முதல் நபர் துபி நிகாம் ஆவார். மேலும் சி- டோன்யி என்ற பெயரை திரு பிங்சா கோடாக் பரிந்துரைத்தார்.  

## கால அளவு
இது ஒவ்வொரு ஆண்டும் ஜனவரி 4 முதல் 6 வரை கொண்டாடப்படுகிறது. திருவிழாவின் போது கடவுள் சி (பூமியின் அடு சி-ஆண் வடிவம் கொண்ட தெய்வம்) மற்றும் டோன்யி (ஆயு டோன்யி -சூரியனின் பெண் வடிவம் கொண்ட தெய்வம்) அவர்களின் ஆன்மீக வடிவத்தில் வணங்கப்படுகின்றன.  

## சடங்குகள்
நிபு அல்லது உள்ளூர் பூசாரி, குறிப்பாக சி மற்றும் டோனி ஆகிய தெய்வங்களுக்கு உயி (வாய்மொழி பிரார்த்தனைகளின் ஒரு வடிவம்) பாடுவதன் மூலம் திருவிழாவிற்குத் தலைமை தாங்குகிறார். ஒட்டுமொத்த சமூகத்தின் செழிப்புக்காகவும், சமூக மக்களுக்கு அழிவுகளை உருவாக்கும் தீய சக்திகளைத் தடுக்கவும், தரமான பயிர்கள் மற்றும் ஆரோக்கியத்தை வழங்கவும் வேண்டுவார்கள்.  

செஹ்து என்பது மூங்கில் மற்றும் மரத்தால் கட்டப்பட்ட ஒரு தளமாகும். தேவையான இலைகள் மற்றும் மூங்கில் பொருட்களால் இது அலங்கரிக்கப்படுகிறது. கீர்த்தனைகளும், பக்திப்பாடல்களும் பாடப்பட்டு, காயல் பலியும் இங்கு செய்யப்படுகிறது.  

இதன் மற்றொரு முக்கிய கூறு நடனம் ஆகும். சுங்னே, கோன்யி போகர், ரியாபு மற்றும் டாகர் கெனே போன்ற நடனங்கள் ஆண்கள் மற்றும் பெண்களின் குழுக்களால் அவர்களின் பாரம்பரிய உடைகள் மற்றும் ஆபரணங்களுடன் நிகழ்த்தப்படுகின்றன. ஆவிகளை வரவேற்கும் வகையில் சிறப்பாகச் செய்யப்படும் ஹோயி பேனம் நிகழ்ச்சியை வயதான ஆண்கள் நடத்துகிறார்கள்.  

அடிப்படையில் எட்யே எனும், அரிசியாலான பீர் பானம் மற்றும் அரிசி மாவு கொண்டு செய்யப்பட்ட ஒரு பசையானது கொண்டாட்டத்தில் மக்களின் முகத்தில் தடவப்படுகிறது.  

அதே நேரத்தில் கொண்டாட்டம் வாரக்கணக்கில் தொடர்வதால் திருவிழாவின் முடிவைக் குறிப்பதற்காக தெய்வங்களுக்காக மிதுன் காயல் பலியிடப்படுகிறது. .  

## சொற்பிறப்பியல்
இது டாகினால் பின்பற்றப்படும் டோன்யி-போலோயிசத்தின் முக்கிய தெய்வங்களான சி ( பூமி ) மற்றும் டோன்யி ( சூரியன் ) ஆகியோரை வணங்குவதற்காகக் கொண்டாடப்படுகிறது. சி தெய்வத்தின் ஆண் ஆவி வடிவமும், டோன்யி தெய்வத்தின் பெண் ஆவி வடிவமும் வழிபடப்படுகின்றன.
# ஆக்னேயா


**அக்னேயி** ( சமஸ்கிருதம் : आग्नेयी, IAST Āgneyī, 'அக்கினி கடவுளின் மகள்') ஹரிவம்சத்திலும் விஷ்ணு புராணத்திலும் உரு (ஆங்கிரஸின் வழித்தோன்றல்) மற்றும் அரசர்களான அங்க, சுமனஸ், க்யாதி, கிராத் மற்றும் சிபி ஆகியோரின் மனைவியாகவும் குறிப்பிடப்பட்டுள்ளார். (ஹரிவம்சத்தில் மற்றொரு மகன் கயா). அவரது தந்தையான அக்னி இந்து மத நெருப்பு கடவுள் ஆவார். மேலும் அவர் வேத காலத்திலிருந்து நவீன சகாப்தம் வரை இந்திய துணைக்கண்டம் முழுவதும் போற்றப்பட்டு வணங்கப்படுகிறார்.  

## சொற்பிறப்பியல்
ஆக்னேயா என்ற ஆண்பாலைக் குறிக்கும் வார்த்தையின் கட்டுமானமானது 'எரியும்', 'அக்னி', ' அக்னிக்கு அர்ப்பணிக்கப்பட்டது', ' அக்னியால் ஆளப்பட்டது' போன்றவற்றின் பொதுவான பெயரடையாகப் பயன்படுத்தப்பட்டுள்ளது. இது அக்னி புராணம், ஆக்னேய அஸ்திரம் மற்றும் தென் கிழக்கின் திசை (அதில் அக்னி திக்பாலன் ) ஆகியவற்றின் சரியான பெயர்ச்சொல்லாகவும் பயன்படுத்தப்பட்டது. பெண்பாலைக் குறிக்கும் ஆக்னேயி சரியான பெயர்ச்சொல்லாக மட்டுமே பயன்படுத்தப்படுகிறது.  

## இந்து மதத்திற்கு முக்கியத்துவம்
ஆக்னேயி பண்டைய வேத இலக்கியங்களில் ஆக்னேயா என்று அறியப்படுகிறார்.அவர் தெய்வீக மற்றும் சக்திவாய்ந்த தேவி என்றும் வரையறுக்கப்படுகிறார். அவரது தாயார் ஸ்வாஹா, மற்றும் அக்னாயி (அதாவது "அக்னியின் மனைவி") அக்னியின் மனைவியர் என்று அழைக்கப்படுகிறார்கள்.  

தென்கிழக்குத் திசையைக் குறிக்கப் பயன்படுத்தப்படும் ஆக்னேயா என்ற ஆண்பால் அடைமொழி உண்மையில் ஆக்னேயா தேவியைக் குறிக்கிறது என்றும் பரிந்துரைக்கப்படுகிறது. அதேபோல், அவர் ஆக்னேயா அஸ்திரத்தின் சக்தி என்றும் கூறப்படுகிறது.  

## மெற்கோள்கள்
# முனா தாபா மகர்


**முனா தாபா மகர்** கோர்காவைச் சேர்ந்த நேபாளி நாட்டுப்புற பாடகர் ஆவார். அவர் கோர்கா மாவட்டத்தில் உள்ள மனகமானா கிராம மேம்பாட்டுக் குழுவின் சிலிங் லாம்ச்சாபா என்ற கிராமத்தில் பிறந்தார்.  

## தொழில்
அவர் லாமசப் மனகமான கோர்காவின் சிலிங்கில் வளர்க்கப்பட்டார். அவரது அறிமுகமானது தனாஹு அபுகைரேனியில் நடைபெற்றது. அங்கு அவர் தனது நண்பருக்குத் தொண்டை பிரச்சனையால் பாட முடியாத காரணத்தினால் நண்பருக்குப் பதிலாக மேடையேறினார்.  

ஏப்ரல் 2015 நேபாள நிலநடுக்கத்திற்குப் பிறகு, அவர் பாதிக்கப்பட்டவர்களுக்கு நிவாரணப் பொருட்களை வழங்கினார்.  

## இசைக்கோப்புகள்

- டீஜ் கீத் – பெஷிகோ மேளா (तिज गीत – बेशिको मेला)
- சோரி (छोरी)
- தோஷ்ரோ சோரி (दोश्रो छोरी)
- திமி ராம்ரோ ஹன்சோல் (तिमी राम्रो हांसोले)
- பாதுல்கி லாயிரஹ்னே (பஞ்சே பாஜா) (बादुल्कि लाईरहने)
- திமி மேரோ ம திம்ரோ ஹுனே கஹிலே ஹோ (तिमी मेरो म तिम्रो हुने कहिले हो)
- சரி பஸ்யோ பரகோ டாலிமா (चरी बस्यो बरको डालीमा)
- கே தியு மைலே சம்ஜானா (के दिउ मैले सम्जना)
- பிரதிமா ஃபெயில் (पिरतीमा फेल)
- ஜிபன் அதுரோ (जिबन अधुरो)

## விருதுகள்
| ஆண்டு | விருது | வகை | விளைவு |
| --- | --- | --- | --- |
| 2009 | டுபோர்க் பட இசை விருது | சிறந்த டோஹோரி பாடகர் |  |
| 2009 | பிந்தபாசினி இசை விருது | ஆண்டின் சிறந்த நாட்டுப்புற பாடகர் |  |
| 2010 | ஹிட்ஸ் எஃப்எம் மியூசிக் விருது | ஆண்டின் ஆல்பம் |  |
| 2010 | பட விருது | டோஹோரி ஆண்டின் சிறந்த பாடகர் |  |
| 2013 | இசை கபார் விருது | ஆண்டின் சிறந்த நாட்டுப்புற பாடகர் |  |
| 2014 | இசை கபார் இசை விருது | ஆண்டின் நாட்டுப்புற பாடகர் |  |
| 2015 | இசை கபார் விருது | ஆண்டின் நாட்டுப்புற பாடகர் | } |
# சையீன் சாஹூர்


**சையீன் ஜாஹூர் அகமது** அல்லது **அலி சைன் ஷஃபியு** (பஞ்சாபி : **سائیں ظہور**, பிறப்பு 1936)  

அவர் "2006 ஆம் ஆண்டின் சிறந்த பிபிசி குரலாக"த் தேர்ந்தெடுக்கப்பட்டார்.  

சைன் கோக் ஸ்டுடியோவில் (பாகிஸ்தான்) தனது நிகழ்ச்சிகளுக்காக பிரபலமானவர்.  

## இசை பாணி
(ஒரு வகையான வீணை, பொதுவாக ஒரு சரம், ஆனால் அவர் மூன்று சரங்கள் கொண்ட பதிப்பைப் பயன்படுத்துகிறார்) நீளமான குர்தா மற்றும் ghungroos (கணுக்கால் மணிகள்) ஆகியவற்றைக் கவனியுங்கள்.]]  
அவரது வாழ்நாளின் பெரும்பகுதியை, ஜஹூர் தர்காக்களிலும் (சூஃபி கல்லறைகள்/கோயில்கள்), திருவிழாக்களிலும், தெருக்களிலும் நிகழ்த்தினார். அவர் நாட்டுப்புற கருவியான எக்தாராவைக் கொண்டு ( *ஏக்* = ஒன்று, *தார்* = சரம்), அதன் மூன்று சரங்கள் கொண்ட தும்பி என்று அழைக்கப்படும் இசைக்கருவையை தனது முக்கிய கருவியாக ஏற்றுக்கொண்டார். சூஃபி இசையின் சில மரபுகளைப் போலவே, அவர் ஒரு உணர்ச்சிமிக்க, அதிக ஆற்றல் கொண்டு பாடும் பாணியைக் கொண்டுள்ளார். அடிக்கடி அவரது கருவியில் உள்ள குஞ்சைகளை அவரிமீது சுற்றி சுழன்று கொண்டு ஒரு வெறித்தனமான பாணியில் நடனமாடுகிறார். அவரது வழக்கமான அலங்காரத்தில் நூலலங்காரம் செய்யப்பட்ட ( குர்தா ), மணிகள், இறுக்கமாகக் கட்டப்பட்ட தலைப்பாகை, அத்துடன் குங்குரூஸ் (நடனக் கலைஞர்கள் அணியும் கணுக்கால் மணிகள்) ஆகியவை அடங்கும். அவரது குரல் மிகுந்த யதார்த்த தொனியைக் கொண்டுள்ளதாக இருந்தாலும், குரலுடையும் தொனிபோல் இருந்தாலும் பரந்த குரல் மற்றும் உணர்ச்சி வரம்பை அடையக்கூடியதாக உள்ளது. அவரது துளையிடும் ஒளி அம்சங்கள் பாக்கிஸ்தானிய தொலைக்காட்சியில் வழக்கமான காட்சியாகும். மேலும் அவர் குறைந்தது ஒரு ஆவணப்படத்தின் பேசுபொருளாக இருந்துள்ளார்.  

1989 ஆம் ஆண்டில், ஆல் பாகிஸ்தான் இசை மாநாட்டில் அவர் முதல் முறையாக தனது கச்சேரியை மேடையில் நிகழ்த்தினார். இது அவரை இசையை முக்கியத்துவத்திற்குக் கொண்டு வந்தது. பின்னர் பாகிஸ்தானில் முன்னணிக் கலைஞராக உருவெடுத்தவர், அடிக்கடி தொலைக்காட்சி மற்றும் கச்சேரிகளில் தோன்றினார். ஜஹூர் இங்கிலாந்து, ஜப்பான், கனடா மற்றும் நார்வே ஆகிய நாடுகளிலும் இசை நிகழ்ச்சிகளை வழங்கியுள்ளார்.  

சூஃபி பாடல்கள், பக்தி,காதல் ப்பொன்ற கருப்பொருள்கள் கொண்ட கவிதையில் கவனம் செலுத்துகிறது. இது ரூமி போன்ற பாரசீகக் கவிஞர்களுடனும் பக்தி வழிபாட்டு முறை போன்ற பிற தெற்காசிய மரபுகளுடனும் அதிகம் பகிர்ந்து கொள்ளப்படுவதாகும்.  

சயீன் ஜாஹூரின் கச்சேரிகளின் சில அமைப்பாளர்கள் சூஃபி மரபுகள் இஸ்லாத்தின் மென்மையான, பல கலாச்சார அம்சத்தை முன்னிலைப்படுத்துகின்றன என்று சிலர் வாதிடுகின்றனர். இது மற்ற கலாச்சார குழுக்களுக்கு எதிராக மசூதிகளைப் பயன்படுத்தி தீய எண்ணத்தைப் பரப்பும் முல்லாக்களின் தீவிரவாதத்தை எதிர்க்கிறது.  

2006 இல், ஜாஹூர் மட்டீலா பதிவுகள் மூலம் *அவாஸே* ("சவுண்ட்ஸ்") என்ற இசைத்தொகுப்பை வெளியிட்டார். 2007 ஆம் ஆண்டில், *குதா கே லியே* (2007) என்ற பாகிஸ்தான் திரைப்படத்தின் ஒலிப்பதிவைத் தயாரிக்க உதவினார்.  

அவர் 2011 இல் *வெஸ்ட் இஸ் வெஸ்ட்* என்ற பிரித்தானிய நகைச்சுவை-நாடகத் திரைப்படத்திற்காக ஒரு பாடலைப் பாடினார். இது 1999 ஆம் ஆண்டு வெளியான *ஈஸ்ட் இஸ் ஈஸ்ட்* என்ற நகைச்சுவைத் திரைப்படத்தின் தொடர்ச்சியாகும். நார்வே, பெல்ஜியம், துபாய், மலேசியா, சீனா மற்றும் இந்தியா ஆகிய நாடுகளில் சயீன் ஜாஹூர் நிகழ்ச்சிகளை நடத்தியுள்ளார் .  

## விருதுகள் மற்றும் அங்கீகாரம்

- 2020 இல் பாகிஸ்தான் ஜனாதிபதியின் செயல்திறனுக்கானப் பெருமித விருது.
- பிபிசி மியூசிக் மூலம் 2006 இல் "ஆண்டின் சிறந்த குரல்" விருது.
# சி. மகேந்திரன் (இபொக)

**சி. மகேந்திரன்** (*C. Mahendran*)(பிறப்பு 1954) என்பவர் இந்தியப் பொதுவுடைமைக் கட்சியின் தமிழக தலைவர்களுள் ஒருவரும் தமிழ் கட்டுரை எழுத்தாளரும் ஆவார்.  

## இளமை
மகேந்திரன் தஞ்சாவூர் மாவட்டம் கீழவன்னிப்பட்டு கிராமத்தினைச் சேர்ந்தவர். இவருடைய தந்தை சிங்காரம் தாய் வேதாம்பாள் ஆவர். இவர் தஞ்சாவூர் செல்வராசு உயர்நிலைப் பள்ளியில் பள்ளி கல்வியினையும் கல்லூரிப் படிப்பினை மன்னார்குடி மன்னை இராசகோபாலசாமி அரசு கலைக் கல்லூரியிலும், திருவாரூர் திரு. வி. க. அரசு கலைக் கல்லூரியிலும் முடித்துள்ளார். பொதுவுடைமை கருத்துக்களால் ஈர்க்கப்பட்ட இவர், கல்லூரிக் காலங்களிலே போராட்டங்களில் கலந்துள்ளார்.  

## எழுத்துப்பணி
பள்ளியில் படிக்கும் காலத்தே ஆனந்த விகடன் நடத்திய கட்டுரைப் போட்டியில் பங்கு பெற்று மூன்றாம் பரிசைப் பெற்றார். தமிழகத்தின் இளம் அரசியல் தலைவர்களில் ஒருவராக இந்தியா டுடே பத்திரிக்கையால் தேர்வு பெற்றவர். சிகாகோ நகரத்தில் நடைபெற்ற 10வது உலகத் தமிழ் மாநாட்டில் ஆய்வறிக்கை அளித்த 84 அறிஞர்களில் இவரும் ஒருவர். *தமிழரின் அறிவு* என்னும் இவரது நூலிற்கு எஸ். ஆர். எம். பல்கலைக்கழகத்தின் பரிதிமாற் கலைஞர் உயர் ஆய்வு விருது கிடைத்தது.  

இவரின் பிற பனுவல்கள்:  
- ஒரு வண்ணத்துப் பூச்சியின் மரணசாசனம்.
- தமிழக நதிகளின் மரணசாசனம்,
- தீக்குள் விரலை வைத்தேன்.
- வீழ்வேன் என்று நினைத்தாயோ?
- தமிழகத்தைப் பாலைவனமாக்காதே
- தமிழ்நாடு பிறந்தது (தொகுப்பு)
- விவசாயிகள் போராட்ட பூமியில் 25 நாட்கள்! கொள்ளையனே வெளியேறு

### இதழாசிரியர் பணி
மகேந்திரன் கடந்த இருபது ஆண்டுகளாகத் *தாமரை* எனும் மாதந்தோறும் வெளியாகும் தமிழ் இலக்கிய இதழின் ஆசிரியர் பொறுப்பில் செயலாற்றி வருகிறார்.  

## பாடல்கள்
- இனி வரும் நம் தலைமுறைக்கு
- தன்னானேப் பாடல்கள் (10 பாடல்கள் சின்னபொன்னுடன்)

## அரசியல்
மகேந்திரன் இந்தியப் பொதுவுடைமைக் கட்சியில் 1971ஆம் ஆண்டில் இணைந்தார். தஞ்சை மாவட்டத்தில் இந்தியப் பொதுவுடைமைக் கட்சியில் முழுநேர ஊழியராக இணைந்து கொண்டார். அனைத்திந்திய மாணவர் பெருமன்றத்தின் தமிழகத் தலைவர், செயலாளர், அனைத்திந்திய இளைஞர் பெருமன்றச் செயலாளர் ஆகிய பொறுப்புகளில் செயல்பட்டவர் இவர், இந்தியப் பொதுவுடைமைக் கட்சியின் மாநிலத் துணைச் செயலாளராக இருபது ஆண்டுகளுக்கு மேல் செயல்பட்டிருக்கிறார். 2015ஆம் ஆண்டு தமிழ்நாடு சட்டமன்றத்திற்கு நடைபெற்ற இடைத்தேர்தலில் டாக்டர் இராதாகிருஷ்ணன் நகர் சட்டமன்றத் தொகுதியில் மகேந்திரன் ஜெ. ஜெயலலிதாவினை எதிர்த்து போட்டியிட்டு வெற்றி வாய்ப்பினை இழந்தார்.
# ஜெப்-உன்-நிசா (பாடகர்)



**ஜெப்-உன்-நிசா**( சிந்தி : زيب النساءُ; இறப்பு: 19 டிசம்பர் 2019) பாகிஸ்தானின் சிந்தி நாட்டுப்புற பாடகர் ஆவார். 1960கள் முதல் 1990கள் வரையிலான காலகட்டத்தில் சிந்துவின் முன்னணி பெண் பாடகர்களில் ஒருவராக இருந்தார். ரேடியோ பாகிஸ்தான் ஹைதராபாத் மூலம் பதிவு செய்யப்பட்ட நூற்றுக்கணக்கான சூஃபி பாடல்களை அவர் பாடியுள்ளார்.  

## ஆரம்ப வாழ்க்கை மற்றும் குழந்தை பருவம்
ஜெப்-உன்-நிசா நவாப்ஷா சிந்துவில் பச்சு ஷைய்க்கின் வீட்டில் பிறந்தார். அவரது உண்மையான பெயர் கைம் கதூன். அவர் ஒரு பாடகர்கள் குடும்பததையோ அல்லது இசைக்கலைஞர்களின் குடும்பத்தையோ சேர்ந்தவர் அல்ல. இருப்பினும், அவரது தாயார் உள்ளூர் திருமண விழாக்கள் மற்றும் சமூகக் கூட்டங்களில் பாடுபவராவார்.  

## பாடும் தொழில்
ஜெப்-உன்-நிசா தனது பாடும் வாழ்க்கையை 1958 இல் ரேடியோ பாகிஸ்தான் ஹைதராபாத்திலிருந்து தொடங்கினார். புகழ்பெற்ற சிந்தி பாடகர் முஹம்மது ஜுமானிடம் இசைப் பாடங்களைக் கற்றார். ரேடியோ பாகிஸ்தான் சூஃபி கவிஞர்களின் பல பாடல்களை அவரது குரலில் பதிவு செய்தது. அந்த சூஃபி கவிஞர்களில் ஷா அப்துல் லத்தீஃப் பிடாய், சச்சல் சர்மஸ்த், மிஸ்ரி ஷா, மந்தர் ஃபக்கீர், புதால் ஃபக்கீர் மற்றும் பலர் அடங்குவர். அவர் பாடிய பாடல்களின் செழுமையான தொகுப்பு ரேடியோ பாகிஸ்தானின் இசை நூலகத்தில் உள்ளது. சிந்தியில் "செஹ்ரா" அல்லது "லாடா" என்று அழைக்கப்படும் திருமணப் பாடல்களுக்காகவும் அவர் பிரபலமானார். பிரபல பெண் பாடகர்களான ஜரீனா பலோச், அமினா மற்றும் ரூபினா குரேஷி ஆகியோருடன் திருமணப் பாடல்களைப் பதிவு செய்தார். உஸ்தாத் முஹம்மது ஜுமான் மற்றும் உஸ்தாத் முஹம்மது யூசுப் ஆகியோருடன் அவர் பாடிய பாடல்களும் மிகவும் பிரபலமானவை. பாக்கிஸ்தான் தொலைக்காட்சி மையம்-கராச்சி மற்ற பெண் பாடகர்களுடன் இணைத்து 50 க்கும் மேற்பட்ட பாடல்களை இவரது குரலில் பதிவு செய்தது.  

## இறப்பு
ஜெப்-உன்-நிசா 19 டிசம்பர் 2019 அன்று நவாப்ஷாவில் இறந்தார். அவரது ஐந்து மகள்கள் மற்றும் இரண்டு மகன்களில், சமினா கன்வால் என்ற ஒரு மகள் மட்டுமே பாடகியாக உள்ளார்.
# பன்னாட்டு நாடக விழா-கேரளா



**பன்னாட்டு நாடக விழா-கேரளா** (*International Theatre Festival of Kerala*) என்பது இந்தியாவின் கேரள மாநிலத்தின் திருச்சூரில் ஒவ்வொரு ஆண்டும் திசம்பரில் நடைபெறும் ஒரு பன்னாட்டு நாடக விழா ஆகும். இந்த விழாவைக் கேரள சங்கீத நாடக அகாதமி மற்றும் கேரள அரசின் கலாச்சாரத் துறை இணைந்து நடத்துகிறது. இத்திருவிழா 2008 முதல் நடைபெறுகிறது.  

## வரலாறு
கேரளாவின் பன்னாட்டு நாடக விழா 2008-ல் கேரள சங்கீத நாடக அகாதமியால் மறைந்த முரளி (மலையாள நடிகர்) தலைமையில் திருச்சூர் நகரில் தொடங்கியது. உலகெங்கிலும் உள்ள சுயாதீன, பரிச்சார்த்த மற்றும் சமகால நாடகக் குழுக்கள் இந்த விழாவில் பங்கேற்கின்றன.  

## இடங்கள்
திருச்சூர் நகரில் உள்ள ஜி. சங்கர பிள்ளை பண்பாடு வளாகத்தில் எட்டு நாட்கள் திருவிழா நடைபெறுகிறது. முக்கிய நாடக மேடைகள் முரளி வெளிப்புற திரையரங்கம் மற்றும் கே.டி.முகம்மது பிராந்திய திரையரங்கம் ஆகும்.  

## மேலும் பார்க்கவும்
- கேரள சங்கீத நாடக அகாதமி
# சூல் கண்காட்சி

குஜராத்தில் உள்ள கர்படா தாலுகாவின் கங்கர்டி மற்றும் ஜலோட் தாலுகாவின் ராணியார் கிராமத்தில் துலேதி தினத்தில் ( ஹோலியின் இரண்டாம் நாள்) இந்த  **(சூல் கண்காட்சி) தீமிதி திருவிழா** நடைபெறுகிறது. சூல் என்ற சொல்லிற்கு ** தீ அடுப்பு** என்று அர்த்தமாகும். பஞ்சமஹால், பருச் மற்றும் வதோதரா மாவட்டங்களின் பழங்குடியினரும் துலேதி நாளில் இந்த தீமிதி திருவிழாவைக் கொண்டாடுகிறார்கள்.  

## நேரம்
மார்கழி (ஆங்கில மார்ச் மாதம்) மாதத்தில் இந்த தீமிதி திருவிழா நடைபெறுகிறது.  

## முக்கியத்துவம்
இந்த தீமிதி கண்காட்சியில் பல்வேறு இடங்களில் இருந்து மக்கள் காலையில் இருந்து மதியம் வரை  கூடுவார்கள். இக்கண்காட்சியின்  சடங்கு என்னவென்றால், ஒரு அடி அகலமும், ஐந்தடி முதல் ஆறு அடி நீளமும் கொண்ட பெரிய குழி தோண்டி தயார் செய்யப்படுகிறது. பின்னர் அந்தக் குழியில் அகாசியா மரத்தின் பெரிய துண்டுகள் ( கரி ) எரிக்கப்பட்டு தீக்கங்குகளாக மாற்றப்படுகிறது.  

*நியூஸ் பிளஸ் குஜராத்தியின்* படி, 'தீமிதி கண்காட்சி என்பது பொழுதுபோக்கு மற்றும் புத்துணர்ச்சி மட்டுமல்ல, மத நம்பிக்கைகளும் ஆன்மிக நம்பிக்கைகளும் கொண்டது.  

இந்தச் சந்தர்ப்பத்தில் பழங்குடியின மக்கள் அனைவரும் வெறுங்காலுடன் தீக்கங்குகளின் மீது ஒரு முனையிலிருந்து மறுமுனைக்கு ஏழு முறையாக, ஒரு தேங்காய் மற்றும் ஒரு குடம் தண்ணீரைக் கைகளில் எடுத்துச் செல்கிறார்கள். ஏழு முறை அந்த தீக்கங்குகளை கடந்த பின்னர்  அக்னிதேவரை வணங்கி கைகளில் வைத்துள்ள தேங்காயை இறைவன் முன்பாக உடைத்து பலியாக செலுத்துவார்கள்.  

பழங்குடியினர் தங்கள் தெய்வத்தை நம்பிக்கையுடன் நினைவுகூர்ந்து, எரியும் தீக்கங்குகளின் மீது வெறுங்காலுடன் நடக்கிறார்கள், இருப்பினும் அவர்களின் கால்கள் அவர்களின் நம்பிக்கையின் காரணமாக சுடுவதில்லை. இந்த பழங்குடி மக்கள் தங்கள் குழந்தைகள் மற்றும் விலங்குகளின் பாதுகாப்பிற்காக அக்னிதேவ் இறைவனின் பாதுகாப்பை வேண்டி இப்படியாக வணங்குகிறார்கள் .  

தீக்கங்குகளை கடப்பதற்கு முன்பதாக ஆண்களும் சிறுவர்களும் தங்கள் உடலில் மஞ்சளைத் தேய்க்கிறார்கள். கண்களில் கோலிரியம் மற்றும் கன்னங்களில் கருப்பு புள்ளிகள் கூட தேய்க்கிறார்கள். பெண்களும் தங்கள் குழந்தைகளுடன் குட்டையான மஞ்சள் அல்லது பச்சை நிறங்களில் ரவிக்கை மற்றும் சிவப்பு நிற ஒட்னி ( துப்பட்டா அல்லது சன்னி) அணிந்து வருகிறார்கள். ஆண்களும் பெண்களும் குழந்தைகளும் கைகளில் வாள் மற்றும் தடிகளுடன் மேள தாளத்திற்கு ஏற்ப ஆடுகிறார்கள். அந்தந்த பழங்குடி குழுக்களில் உள்ளவர்கள் இந்த தீமிதி திருவிழாவில் சாப்பிட்டு, ஆடி , பாடி குடித்து மகிழ்கின்றனர்.  

காவல் துறையால் தீமிதி திருவிழாவிற்கு போதுமான முன்னெச்சரிக்கை நடவடிக்கைகள் எடுத்து பாதுகாப்பு பராமரிக்கப்படுகிறது.
# பாடலிபுத்ரா நாடக விழா



**பாடலிபுத்ரா நாட்டிய விழா** (*Patliputra Natya Mahotsav*), 1985-ல் தொடங்கப்பட்டு நடைபெற்று வரும் நாடக விழாவாகும்.  

## பின்னணி
பாடலிபுத்ரா நாட்டிய விழா இந்தியாவின் பாட்னாவில் மத்திய மற்றும் மாநில கலாச்சார அமைச்சகங்களின் உதவியுடன் கலாச்சார அமைப்பான *பிரங்கன்* மூலம் நடத்தப்படுகிறது. ஆண்டுதோறும் (பொதுவாகப் பிப்ரவரி அல்லது மார்ச் மாதத்தில்) காளிதாஸ் ரங்காலயாவில் நடைபெறுகிறது. முதல் பாட்லிபுத்ரா நாட்டிய மகோத்சவம் 1985-ல் நடைபெற்றது.  

## 2022
பாட்னாவில் 2022-ல் நடைபெற்ற பாடலிபுத்ரா நாடக விழாவில், போபால், ரூர்கேலா மற்றும் வைஷாலி ஆகிய இடங்களைச் சேர்ந்த 45 நாடகக் கலைஞர்கள் காளிதாசு ரங்காலயாவில் வாழ்க்கையின் பல்வேறு அம்சங்களைத் தொடும் தனித்துவமான நாடகங்களை அரங்கேற்றினர்.  

## மேலும் பார்க்கவும்

- ராஜ்கிர் மஹோத்சவ்
- சோனேபூர் கால்நடை கண்காட்சி
- பாட்னா சாஹிப் மஹோத்சவ்
# பாட்னா சாகிப் விழா



**பாட்னா சாகிப் விழா** (*Patna Sahib Mahotsav*) என்பது இந்தியாவின் பாட்னாவில் ஆண்டுதோறும் இரண்டு நாள் நடைபெறும் கலாச்சார நிகழ்வு ஆகும். இது பீகார் அரசாங்கத்தின் சுற்றுலாத் துறையால் ஏற்பாடு செய்யப்படுகிறது. இது வழக்கமாக பத்தாவது சீக்கிய குருவான குரு கோவிந்த் சிங்கின் பிறப்பிடமான தக்த் ஸ்ரீ பாட்னா சாகிப் அருகே வைசாக்கியைச் சுற்றிக் கொண்டாடப்படுகிறது.  

## கண்ணோட்டம்
விழாவின் முதல் நிகழ்வு 2008ஆம் ஆண்டு பைசாகிக்கு முன்னதாக மனோஜ் கமாலியா அரங்கில் மங்கள் தலாப்பில் தொடங்கப்பட்டது. அப்போதிருந்து, பீகார் அரசாங்கத்தின் நாட்காட்டியில் இது ஒரு வருடாந்திர நிகழ்வாகக் குறிக்கப்பட்டது. இருப்பினும், 2009-ல், 2009 இந்திய பொதுத் தேர்தல் காரணமாக இந்த நிகழ்வு கொண்டாடப்படவில்லை. 2014-ல், 2014 இந்தியப் பொதுத் தேர்தலின் காரணமாக இது மீண்டும் மறுதிட்டமிடப்பட்டு, இதன் பிறகு மே 30-31 அன்று கொண்டாடப்பட்டது. முதல் முறையாக இது ஸ்ரீ கிருஷ்ணா நினைவு மண்டபத்தில் நடைபெற்றது.  

## மேலும் பார்க்கவும்

- பாடலிபுத்ரா நாடக விழா
# அதிகாரப்பூர்வ இரகசியங்கள் சட்டம் (இந்தியா)



**அதிகாரப்பூர்வ இரகசியங்கள் சட்டம்** (Official Secrets Act, 1923), பிரித்தானிய இந்தியாவின் ஆட்சியின் போது, அரசின் இரகசியங்களைக் காக்கவும், எதிரி நாட்டின் உளவுச் செயல்பாடுகளைத் தடுக்கவும் 1923ம் ஆண்டில் இயற்றப்பட்டப்பட்ட சட்டம், இந்திய விடுதலைக்கும் பிறகும் தொடர்கிறது.இந்தியாவின் இறையாண்மைக்கு எதிராக எதிரி நாட்டுக்கு உதவும் செயல்கள் வன்மையாகக் கண்டிக்கத்தக்கது என்று தெளிவாக இச்சட்டத்தில் கூறப்பட்டுள்ளது. தடைசெய்யப்பட்ட அரசின் கட்டிட அமைப்புகள், ஏவுகணை தளம், இராணுவ தளங்கள், துணை மின் நிலையம் போன்ற பகுதியை ஒருவர் அணுகவோ, ஆய்வு செய்யவோ அல்லது கடந்து செல்லவோ முடியாது என்றும் இச்சட்டம் கூறுகிறது. இந்தச் சட்டத்தின்படி, எதிரி நாட்டுக்கு உதவுவது என்பது ஒரு ஓவியம், திட்டம், உத்தியோகபூர்வ இரகசியத்தின் மாதிரி அல்லது அதிகாரப்பூர்வ குறியீடுகள் அல்லது கடவுச்சொற்கள் போன்றவற்றை எதிரிக்கு தெரிவிக்கும் வடிவத்தில் இருக்கலாம்.  

## வழக்கு மற்றும் தண்டனைகள்
இச்சட்டத்தின் கீழ் தண்டனைகள் மூன்று ஆண்டுகள் முதல் ஆயுள் தண்டனை வரை (இந்தியாவுக்கு எதிராகப் போரை அறிவிக்கும் நோக்கமாக இருந்தால் - பிரிவு 5). இந்தச் சட்டத்தின் கீழ் வழக்குத் தொடரப்பட்ட ஒருவர், அரசின் பாதுகாப்புக்கு ஆபத்தை ஏற்படுத்தும் நோக்கத்தில் இல்லாத செயலாக இருந்தாலும், அவர் மீது குற்றம் சாட்டப்படலாம். அதிகாரப் பதவியில் உள்ள நபர்களுக்கு மட்டுமே இந்தச் சட்டம் அதிகாரபூர்வமான இரகசியங்களைக் கையாள அதிகாரம் அளிக்கிறது. மேலும் தடைசெய்யப்பட்ட பகுதிகளில் அல்லது அவர்களுக்கு வெளியே அதைக் கையாளும் மற்றவர்கள் தண்டனைக்கு ஆளாவார்கள்.  

துணை ஆய்வாளர் பதவிக்கு மேல் உள்ள காவல் துறை அதிகாரிகளுக்கு, அவரது தகவல் ஆதாரங்களை வெளிப்படுத்துவது உட்பட, குற்றம் தொடர்பான விசாரணைகளுக்கு, பத்திரிகையாளர்கள் உதவ வேண்டும்.  

இச்சட்டத்தின் கீழ், ஆதாரங்களின் அடிப்படையில் மாநிலத்தின் பாதுகாப்பிற்கு போதுமான ஆபத்து இருப்பதாக நீதிமன்றம் தீர்மானித்தால், எந்த நேரத்திலும் தேடுதல் கைது ஆணைகள் பிறப்பிக்கப்படலாம்.  

வழக்கின் போது தெரிவிக்கப்படும் எந்தத் தகவலும் உணர்வுப்பூர்வமானது என்று அரசுத் தரப்பு கருதினால், பொதுமக்கள் நீதிமன்ற நடவடிக்கைகளில் இருந்து விலக்கப்படலாம். இதில் ஊடகங்களும் அடங்கும்.  

இந்தச் சட்டத்தின் கீழ் ஒரு நிறுவனம் குற்றவாளியாகக் காணப்பட்டால், இயக்குநர்கள் குழு உட்பட நிறுவனத்தின் நிர்வாகத்துடன் தொடர்புடைய அனைவரும் தண்டனைக்கு பொறுப்பாவார்கள். ஒரு செய்தித்தாளைப் பொறுத்தவரை, அனைவரும் - ஆசிரியர், வெளியீட்டாளர் மற்றும் உரிமையாளர் உட்பட - ஒரு குற்றத்திற்காக சிறையில் அடைக்கப்படலாம்.  

## விமர்சனம்
### தகவல் அறியும் உரிமையுடன் முரண்பாடு
இச்சட்டத்தின் உட்பிரிவு 6 இல், எந்தவொரு அரசாங்க அலுவலகத்தின் தகவல்களும் அதிகாரப்பூர்வ தகவலாகக் கருதப்படும் எனக்கூறப்பட்டுள்ளது. எனவே 2005 தகவல் அறியும் உரிமைச் சட்டத்தின் கீழ் கோரிக்கைகளை மேலெழுதப் பயன்படுத்தலாம். இது கடும் விமர்சனத்துக்குள்ளானது. எனவே தகவல் அறியும் உரிமைச் சட்டம், அதிகாரப்பூர்வ இரகசியச் சட்டத்தை மீறுவதாக உள்ளது என இந்திய உச்ச நீதிமன்றம் கருத்து தெரிவித்துள்ளது..
# தமிழ்ப்பாடி



**தமிழ்ப்பாடி** (*Tamilpadi*) என்பது இந்திய ஒன்றியம், தமிழ்நாட்டின், விருதுநகர் மாவட்டம், திருச்சுழி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது திருச்சுழி சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.  

## அமைவிடம்
இந்த ஊரானது மாவட்ட தலைநகரான விருதுநகரில் இருந்து 34 கிலோமீட்டர் தொலைவிலும், திருச்சுழியில் இருந்து 3 கிலோமீட்டர் தொலைவிலும், மாநிலத் தலைநகரான சென்னையில் இருந்து 531 கிலோமீட்டர் தொலைவிலும் உள்ளது.  

## மேற்கோள்
# தமிழாக்குறிச்சி



**தமிழாக்குறிச்சி** (*Tamilakurichi*) என்பது இந்திய ஒன்றியம், தமிழ்நாட்டின், திருநெல்வேலி மாவட்டம், பாளையங்கோட்டை ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊர் திடியூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான திருநெல்வேலியில் இருந்து 13 கிலோமீட்டர் தொலைவில் உள்ளது.  

## மேற்கோள்
# கோவிலூர் மடாலயம்

**கோவிலூர் மடாலயம்** என்னும் **கோவிலூர் வேதாந்த மடம்** சிவகங்கை மாவட்டம் காரைக்குடியின் அருகேயுள்ள கோவிலூரில் உள்ளது  

## வேதாந்த மடம்
சைவமும் தமிழும் உயர்ந்து விளங்கிய செட்டிநாட்டில் கி.பி 1818-ல் வேதாந்தத்தை தமிழில் பயிற்றுவிக்க ஒரு வேதாந்த மடத்தை **சீர்வளர்சீர் முக்திராமலிங்க ஞானதேசிக சுவாமிகள்** கோவிலூரில் உருவாக்கினார். நாட்டுக்கோட்டை நகரத்தார் மரபில் உதித்த இவர், ஞானமார்க்கத்தில் ஈடுபட மனப்பக்குவமே தகுதி எனவும், வேதாந்தத்தில் நிறைவு பெற சாதி, மதம், குலம் சம்பிரதாயங்கள் தடையில்லை என்றும், பக்தியே முக்திக்கு வழி என்றும் உபதேசித்தார். இவர் மூலம் பல அன்பர்கள் வேதாந்தம் கற்றுத்தேர்ந்தனர். இவர் அனைவராலும் **ஆண்டவர்** என்று அன்புடன் அழைக்கப்பெற்றார். வேதாந்த வடமொழி நூல்களை எல்லோரும் எளிதாகப் படித்துப் பக்குவம் பெறவேண்டும் என விரும்பினார், எனவே அவரே வடமொழி நூல்களையெல்லாம் தமிழில் மொழி மாற்றம் செய்து எளிய தமிழில் பாடம் சொல்லும் முறையை ஏற்படுத்தினார்.  

## பெயர் காரணம்
இந்த ஊர் இருநூறு ஆண்டுகளுக்கு முன்பு வரை இது "**கழனிவாயில்**" என்று அழைக்கப்பட்டு வந்துள்ளது. இங்கே பழுதடைந்திருந்த திருநெல்லை நாயகி உடனாய கொற்றவாளீசுவரர் திருக்கோயிலை கி.பி1818-ல் கோவிலூர் ஆண்டவர் ஸ்ரீ-ல-ஸ்ரீ முக்திராமலிங்க ஞானதேசிக சுவாமிகள் சீர்திருத்தி, வேதாந்த மடாலயத்தை நிறுவி தமிழில் வேதாந்த நூல்களையும் ஞான வாசிட்டம் முதலியவற்றையும் கற்பிக்கத் தொடங்கினார். கோவிலை மையமாக வைத்து ஊர் உருவானதால் அது முதல் இது **கோவிலூர்** என்று அழைக்கப்பட்டு வருகிறது  
- ஸ்ரீலஸ்ரீ முத்துராமலிங்க ஆண்டவர் மழலையர் தொடக்கப் பள்ளி
- நாச்சியப்ப சுவாமிகள் பல்தொழில் நுட்பக் கல்லூரி
- கோவிலூர் ஆண்டவர் மெட்ரிக் மேல்நிலைப் பள்ளி
- கோவிலூர் ஆண்டவர் சமூதாயக் கல்லூரி
- நாச்சியப்ப சுவாமிகள் கலை மற்றும் அறிவியல் கல்லூரி
- கோவிலூர் ஆண்டவர் உடற்கல்வி மற்றும் விளையாட்டு அறிவியல் கல்லூரி